*Projekts*

LATVIJAS REPUBLIKAS MINISTRU KABINETS

2017. gada Rīkojums Nr.

Rīgā (prot. Nr.            . §)

**Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 38.0 versija – Koplietošanas IKT resursu attīstība pašvaldību vajadzībām)**

1. Apstiprināt un iekļaut informācijas un komunikācijas tehnoloģiju mērķarhitektūras 38.0 versijā projekta “Koplietošanas IKT resursu attīstība pašvaldību vajadzībām” (turpmāk – projekts) aprakstu un projekta izmaksas
1 500 000,00 *euro* apmērā.
2. Centrālajai finanšu un līgumu aģentūrai uzaicināt Ventspils pilsētas pašvaldības iestādi “Ventspils digitālais centrs” iesniegt projekta iesniegumu Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1. pasākums) ietvaros.
3. Finansēt projektu 2.2.1.1. pasākuma ietvaros, ja projekta iesniegums atbilst projektu iesniegumu vērtēšanas kritērijiem un Ministru kabineta 2015. gada 17. novembra noteikumos Nr. 653 „Darbības programmas „Izaugsme un nodarbinātība” 2.2.1. specifiskā atbalsta mērķa „Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma „Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" īstenošanas noteikumi” iekļautajiem nosacījumiem.
4. Noteikt Ventspils pilsētas pašvaldības iestādi “Ventspils digitālais centrs”

par projekta iesniedzēju un atbildīgo par projekta īstenošanu un projekta aprakstā plānoto rezultātu, tai skaitā finanšu, rezultāta un iznākuma rādītāju sasniegšanu.

1. Pēc projekta pabeigšanas noteikt projekta uzturēšanas izmaksas ne vairāk kā
150 000 *euro* gadā, tai skaitā:
	1. 65 000 *euro* segt no Vides aizsardzības un reģionālās attīstības ministrijas budžeta programmas 30.00.00 “Attīstības nacionālie atbalsta instrumenti”  pieejamiem resursiem;
	2. 85 000,00 *euro* pieprasīt papildus valsts budžeta finansējumu normatīvajos aktos noteiktajā kārtībā.

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards

Vīza: valsts sekretārs Rinalds Muciņš

06.10.2017.10:00

299

Vineta Brūvere, 67026575

vineta.bruvere@varam.gov.lv